Nurlan Pirjanov

Nurlan Baxtiyarovich Pirjanov (1996-jıl 6-oktyabr, Xojeli rayonı, Qaraqalpaqstan Respublikası — 2024-jıl 26-iyun, Qaraqalpaqstan Respublikası) — qaraqalpaq internet pidayısı, qaraqalpaqsha Wikipedianıń burınǵı administratorı. Qaraqalpaqsha Wikipediada PirjanovNurlan atı astında iskerlik alıp barǵan.

 Ómiri 
Nurlan Pirjanov 1996-jılı 6-oktyabrde Qaraqalpaqstannıń Xojeli rayonında tuwılǵan. 2023-jılda Qaraqalpaq mámleketlik universitetinde algoritmlestiriw hám baǵdarlamalastırıw texnologiyaları kafedrasında stajyor oqıtıwshı sıpatında jumıs islep baslaǵan.

 Iskerligi 
2023-jıldan «Detection.uz» saytınıń qaraqalpaq tilindegi versiyasın jaratıp baslaǵan.
 Wikipediadaǵı iskerligi
Nurlan Pirjanov 2022-jıl 2-avgustta qaraqalpaqsha Wikipediada dizimnen ótken bolıp, eski imláda qalıp qoyǵan joybardı qaytadan háreketke keltirdi. Wikipedianıń nızam-qaǵıydaların jaqsı bilgenligi hám qısqa waqıt ishinde sapalı maqalalar jaratqanlıǵı ushın qaraqalpaqsha Wikipedia paydalanıwshıları bergen dawısları tiykarında 2022-jıl 6-sentyabrde qaraqalpaqsha Wikipedia administratorı huqıqın aldı. 

 Ólimi 
2024-jıl 26-iyun kúni Nurlan Pirjanov suwǵa ketip qalıw aqıbetinde dúnyadan ótti.

 Derekler 

Kategoriya:Marhum wikipediashılar